Nóg 'n teleurstelling vir Proteas | Nuus24
Nóg 'n teleurstelling vir Proteas
Proteas skree vir Aussies
Kaapstad – Die Proteas het nóg 'n teleurstelling beleef toe hulle hul T20-kragmeting met Indië in Colombo, Sri Lanka verloor het.Indië het die wedstryd met een lopie gewen ná Suid-Afrika 'n telling van 153 moes najaag om te seëvier.Indië kon egter ook nie vir die halfeindronde kwalifiseer nie.Die Proteas se laaste hoop vir die T20-Wêreldtoernooi is vroeër Dinsdag daarmee heen nadat Pakistan Australië met 32 lopies geklop het.Suid-Afrika het 'n skrale kans gehad om na die halfeindrondes deur te dring as Australië kon wen en die Proteas 'n oorwinning oor Indië kon behaal.Pakistan het eerste gekolf en 'n wentelling van 150 lopies gestel, maar die Australiërs kon slegs 117/7 in hul 20 toegelate boulbeurte aanteken.Australië kwalifiseer egter steeds vir die halfeindrondes weens 'n beter lopietempo.Vir die jongste sportnuus volg Nuus24Sport op Twitter.
Lees meer oor: indië krieket | proteas VOLGENDE OP NUUS24X